|  |  |
| --- | --- |
|  | **Haec commentatio vicificanda est ut rationibus qualitatis propositis obtemperet.**Quapropter rogamus ut corrigas, praecipue introductionem, formam, nexusque extra et intra Vicipaediam. |

Wikidata Xerxes I (rex Persarum)
Res apud Vicidata repertae:Xerxes I (rex Persarum): imagoXerxes I (rex Persarum): imago
*Nativitas*: 519 a.C.n.; Irania  
*Obitus*: 465 a.C.n.; Persis  
*Patria*: Achaemenidae  

**Officium**

*Officium*: rex regum, Pharao  
*Munus*: homo in re publica potens  

**Consociatio**

*Religio*: Zoroastrismus
**Familia**

*Genitores*: Darius I; Atossa  
*Coniunx*: Vasti, Amestris, Esther  
*Proles*: Artaxerxes I (rex Persarum), Amytis, Artabanus, Artarius, Histaspes, Darios, Rodoguna  
*Familia*: Achaemenidae
**Memoria**

*Sepultura*: Irania  

Darius I bellum novum adversus Graecos parabat. Cum decessit, **Xerxes** (lingua Persica antiqua *Xšayaršā*; Graece Ξέρξης), **primus** huius nominis, filius et successor Darii, patris incoepta persecutus est. Bellum et mari et terra per quinquennium instruxit, et tantas collegit copias, quantas neque antea, neque postea quisquam habuit. Eius enim classis mille et ducentarum navium longarum fuit, quam sequebantur duo millia onerariarum. Terrestres autem exercitus septingentorum millium peditum, equitum quadringentorum millium fuerunt. Diversissimae gentes, et innumeri populi sub signis Persarum militabant : Indi, Arabes, Chaldaei, Lydi, Aethiopes. Haec multitudo varia linguis, vestibus et armis, colluvio barbarorum erat, non justus exercitus. Ceterum tanto agmini dux deerat.

Neque enim dux haberi poterat Xerxes, rex nullius virtutis aut prudentiae. In consilis stolide ferox, in periculis timidus erat ; et primus in fuga, postremus in proelio semper visus est. Vana superbia inflatus, non solum hominibus, sed etiam ipsi rerum naturae, velut dominus, imperare voluit. Montem Athon effosum ingenti labore mari aperuit, et pervium fecit suis navibus. Trajecturus copias ex Asia in Europam, injecerat super Hellespontum pontem ratibus impositum. Pons vero tempestate quassatus fuit, et fluctibus dissolutus. Rex amens ira, trecentos flagellorum ictus mari infligi jussit, et compedes dari.

In libro Biblico Estheris Xerxes nominatur Hebraice "Ahashverosh", quod Latine in translatione Vulgata sonat **Assuerus**.

Pinacotheca
-----------

* "Xerces, Persarum rex" a Gulielmo Rovillio anno 1553 fictus"Xerces, Persarum rex" a Gulielmo Rovillio anno 1553 fictus
* Xerxes Hellespontum fustigandum iubet, anno 1909 fictusXerxes Hellespontum fustigandum iubet, anno 1909 fictus
* Inscriptio Xerxis prope arcem ad lacum Thopitin scalptaInscriptio Xerxis prope arcem ad lacum Thopitin scalpta
* Sepulchrum ad necropolim Persepolitanam (Naqš-e Rostam) saeculo fere V a.C.n. excavatum et Xerxi communiter adscriptumSepulchrum ad necropolim Persepolitanam (*Naqš-e Rostam*) saeculo fere V a.C.n. excavatum et Xerxi communiter adscriptum

Fontes
------

* Herodotus: *Historiae* libri VII-IX passim

Nexus interni
-------------

* Achaemenidae
* Imperium Persarum

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Xerxen I** spectant. |

|  |  |
| --- | --- |
|  | **Lexica biographica:**  • Большая российская энциклопедия • Gran Enciclopèdia Catalana • Encyclopædia Britannica • Deutsche Biographie • Store norske leksikon |

* Xerxes I in Ancient History Encyclopaedia

Fontes
------

 *Haec pagina textum incorporat ex Henrici Lantoine* Epitome Historiae Graecae *(1892).*


|  |  |  |
| --- | --- | --- |
| Antecessor: **Darius I Magnus**  |  **Rex Persarum** 486-465 | Successor: **Artaxerxes I Longimanus**  |